

1 priedas

TECHNINĖ SPECIFIKACIJA
I PIRKIMO DALIS

1. Reikalavimai vakcinai:
1.1. vakcina turi būti tiekiama Lietuvos Respublikos rinkai vadovaujantis Lietuvos Respublikos veterinarinių vaistų įstatymo 5 straipsnio 1 dalimi;
1.2. vakcina turi būti skirta laukiniams gyvūnams (rudosioms lapėms (lot. Vulpes vulpes) (toliau – lapės) ir usūriniams šunims (lot. Nyctereutes procyonoides) peroraliai aktyviai imunizuoti;
1.3. vakcina turi būti saugi vakcinuojamoms gyvūnų rūšims (lapėms ir usūriniams šunims), laukiniams graužikams, kitoms laukinių ir naminių gyvūnų rūšims (šunims, katėms, ūkiniams gyvūnams). Turi būti pateikti tai įrodantys dokumentai arba moksliniai straipsniai;
1.4. vakcina turi būti suspensijos pavidalu, supakuotas į kapsulę arba paketėlyje, kuris įdėtas į jauką; 
1.5. vakcinoje esančių gyvų nusilpnintų pasiutligės virusų aktyvumas turi būti ne mažesnis kaip 1,8 x 107 TCID50 arba 1 x 106 FFU, arba 108 CCID50 vienoje vakcinos dozėje;
1.6. vakcinos vienos dozės vakcininis pasiutligės viruso padermės titras, užtikrinantis 100 proc. apsaugą, turi būti stabilus ne žemesnėje kaip + 25°C temperatūroje ne trumpiau kaip 7 dienas;
1.7. vakcinos tinkamumo laikas turi būti ne trumpesnis kaip 12 mėnesių nuo pagaminimo datos ir 10 mėnesių nuo pristatymo dienos, laikant -20 ºC temperatūroje; 
1.8. vakcinos pakuotės turi būti paženklintos Reglamento (ES) 2019/6 10–12 ir 15 straipsniuose nustatyta tvarka lietuvių kalba, išskyrus šio straipsnio 6 dalyje nurodytus atvejus. Lygiagrečiai parduodamų veterinarinių vaistų pakuočių ženklinimas turi atitikti ir šio Lietuvos Respublikos veterinarinių vaistų įstatymo 6 straipsnio 16 dalies 7 punkte nustatytus reikalavimus. Leidžiamų tiekti rinkai neregistruotų veterinarinių vaistų pakuotės ženklinamos Neregistruotų veterinarinių vaistų tiekimo rinkai ir naudojimo tvarkos apraše nustatyta tvarka;
1.9. vakcinos efektyvumas ir saugumas turi būti įvertintas, vadovaujantis 2014 m. Europos Farmakopėjos 746 dalimi „Pasiutligės vakcina (gyva, peroaralinė) lapėms ir usūriniams šunims“ ir turi būti pateikti tai įrodantys dokumentai arba moksliniai straipsniai.
2. Reikalavimai jaukui:
2.1.  jaukas turi būti pagamintas iš gyvūninių ir negyvūninių pašarinių žaliavų mišinio, patrauklaus lapėms ir usūriniams šunims ir jame turi būti įterpta ne mažiau kaip 150 mg tetraciklino (biologinio žymeklio); 
2.2. jaukas, esant aukštesnei nei +35 ºC temperatūrai, turi išlikti stabilus, visiškai gaubti kapsulę ar paketėlį ir neištirpti ne trumpiau kaip 7 dienas; 
2.3. vakcina su jauku turi būti tinkami išmėtymui iš orlaivių;
2.4. kiekvienos užsakovui pristatomos partijos pasiutligės vakcinos virusų aktyvumas, stabilumas ir saugumas bei jaukų kapsulės tirpimo temperatūros turi būti patikrinti ir raštiškai patvirtinti Europos Bendrijos pasiutligės referentinės laboratorijos arba Pasaulio gyvūnų sveikatos organizacijos pasiutligės referentinės laboratorijos. Tai patvirtinantys dokumentai pateikiami užsakovui ne vėliau kaip 10 dienų prieš pristatant kiekvieną vakcinos partiją;
2.5. perkamos vakcinos kiekis per du metus – 2 020 000 vnt. (t.y. 1 010 000 vnt. metams);
2.6. Perkančioji organizacija, gavusi informaciją apie pristatytą jaukų su vakciną siuntą, turės teisę pasirinktinai atlikti papildomus kiekvienos vakcinos ir jauko partijos kokybės tyrimus.

3. Reikalavimai, perduodamai laikinam naudojimui, montuojamai į orlaivius, gamintojo jaukų su vakcina pritaikytai išmėtymo iš orlaivių įrangai: 
3.1. Tiekėjas užtikrina, kad prieš kiekvieną vakcinacijos etapą (žr. 2 lentelę), ne vėliau kaip 15 kalendorinių dienų prieš pateikiant jaukus su vakcina nuo pasiutligės, perduotų jaukų su vakcina nuo pasiutligės išmėtymų iš orlaivių paslaugos tiekėjui ne mažiau kaip 4 (keturis) įrangos komplektus;
3.2. įranga turi būti valdoma taip, kad, esant būtinybei (skrendant virš vandens telkinių ar apgyvendintų teritorijų) ją galima būtų išjungti ir įjungti. Įranga turi būti tokia, kad būtų galima išmėtyti jaukus su vakcina nuo pasiutligės tolygiai atsižvelgiant į lėktuvo greitį.
	
4. Reikalavimai jaukų su vakcina pristatymui:
4.1. tiekėjas privalo užtikrinti, kad jaukai su vakcina nuo pasiutligės, iki perdavimo išmėtymo paslaugų tiekėjui būtų laikomos ir transportuojamos vakcinos gamintojo nurodytomis sąlygomis;
4.2. Vakcinų pristatymo vieta – Lietuvos Respublika. Perkančioji organizacija apie konkretų adresą informuoja ne vėliau kaip 2 d. d. iki pristatymo termino;
4.3. Tiekėjas yra atsakingas už jaukų su vakcina supakavimą, pakrovimą į transportavimo dėžes iš šaldiklių ar šaldymo įrenginių. Į pasiūlyme nurodytus įkainius turi būti įskaičiuotos visos išlaidos ir mokesčiai, susiję su prekių teikimu ir prisiimti riziką už visas išlaidas, kurias teikdamas pasiūlymą ir laikydamasis techninės specifikacijos sąlygų privalo įskaičiuoti į pasiūlymo kainą;
4.4. Tiekėjas už šalčio grandinę, vakcinų apsaugą nuo pažeidimų, falsifikavimo ir vagysčių atsako:  nuo vakcinų pagaminimo ir perkėlimo į transportavimo dėžes iki vakcinos pristatymo į Perkančiosios organizacijos nurodytą vietą bei Tiekėjas atsako už transportavimo metu pažeistas transportuojamas vakcinas (atlygintina suma lygi ne mažiau kaip 100 % pažeistų vakcinų vertei pagal jų sąskaitoje-faktūroje nurodytą vertę);
4.5. Jaukai su vakcina nuo pasiutligės turi būti pagaminti ir jų pristatymo etapai turi būti vykdomi šiais laikotarpiais:
1 lentelė
	Eil. Nr.
	Etapas
	Laikotarpiai*
	Jaukų kiekis, vnt.

	1
	2
	3
	4

	1.
	2026 m. pavasaris 
	nuo 2026 m. kovo 30 d. iki 2026 m. balandžio 30 d.
	505 000

	2.
	2026 m. ruduo 
	nuo 2026 m. rugsėjo 1 d. iki  2026 m. rugsėjo 15 d.
	505 000

	3.
	2027 m. pavasaris
	nuo 2027 m. kovo 1 d. iki 2027 m. kovo 15 d.
	505 000

	4.
	2027 m. ruduo
	nuo 2027 m. rugsėjo 1 d. iki  2027 m. rugsėjo 15 d.
	505 000


* Perkančioji organizacija, dėl aplinkybių, kurios nepriklauso nuo jos, turi teisę koreguoti jaukų su vakcina nuo pasiutligės išmėtymo laikotarpius.

4.6. Tiekėjas, pristatęs pagamintas vakcinas į Perkančiosios organizacijos nurodytą pristatymo vietą, kartu pateikia pristatymo dokumentus (priėmimo-perdavimo aktą). PVM sąskaita faktūra už suteiktas paslaugas pateikiama Perkančiajai organizacijai sutarties Specialiųjų sąlygų 2.1 punkte nurodytu el. paštu ir pateikia ją „SABIS“ priemonėmis.

II PIRKIMO DALIS

1. Reikalavimai jaukų su vakcina išmėtymui:
1.1. ne vėliau kaip likus 15 kalendorinių dienų iki kiekvieno vakcinacijos etapo, išmėtymo vykdytojas turi paruošti detalų paslaugų suteikimo planą, kuris raštu turi būti suderintas su Perkančiąja organizacija. Šiame plane būtina nurodyti teritoriją, kurioje bus vykdomas išmėtymas, planuojamų išmėtymo darbų pradžios ir pabaigos datas, vietas, kuriose  bus laikomi jaukai su vakcina nuo pasiutligės, laikymo vietos dydį, jaukų su vakcina nuo pasiutligės skaičių, kurį numatoma laikyti ir orlaivių pakilimo ir nusileidimo oro uostus;
1.2. vykdytojas privalo užtikrinti, kad jaukai su vakcina nuo pasiutligės, nuo jų atvežimo (perdavimo išmėtytojui) iki jų išmėtymo, būtų laikomi ir transportuojami vakcinos gamintojo nurodytomis sąlygomis ir būtų organizuotas jaukų su vakcina nuo pasiutligės pristatymas iki orlaivių pakilimo vietų;
1.3. vykdytojas privalo išmėtyti jaukus Lietuvos Respublikos numatytoje teritorijoje numatytu tankumu, tam panaudojant jaukų su vakcina nuo pasiutligės tiekėjo perduotą ir sumontuotą orlaiviuose įrangą, kuri užtikrintų tolygų jaukų su vakcina nuo pasiutligės išmėtymą. Maršruto registracija turi būti vykdoma skaitmeniniame žemėlapyje, naudojant navigacinę sistemą (GPS), jaukų išmetimas turi būti automatiškai registruojamas;
1.4. vykdytojas privalo parengti ir ne vėliau kaip kitą darbo dieną Perkančiajai organizacijai pateikti ataskaitas su kiekvieno skrydžio duomenimis apie išmėtytus jaukus ir, pabaigus vakcinacijos etapą, pateikti galutinę ataskaitą ir priėmimo-perdavimo aktus apie suteiktas paslaugas, kurias turi patvirtinti Perkančioji organizacija, pasirašydama priėmimo-perdavimo aktą;
1.5. vykdytojas privalo laikyti jaukus su vakcina nuo pasiutligės iki išmėtymo – gamintojo nurodytomis sąlygomis; laiku ir tinkamai atsigabenti jaukus su vakcina į orlaivių pakilimo vietas.
2. vykdytojas privalo užtikrinti jaukų su vakcina nuo pasiutligės išmėtymui transporto priemonės pristatymo iš jų laikymo vietos (po pristatymo iš gamintojo) iki orlaivių pakilimo oro uostų, orlaivių pakilimo ir nusileidimo oro uostų, užtikrinti orlaivius bei pakankamą kvalifikuotų darbuotojų skaičių.
3. jaukų  su vakcina išmėtymas turi būti atliktas techninės specifikacijos 2 lentelėje nustatytais terminais ir etapais (pavasarinėms ir rudeninėms vakcinacijoms);
3.1. plane numatyti jaukų su vakcina nuo pasiutligės išmėtymo terminai dėl nepalankių hidrometeorologinių sąlygų ar esant skraidymo apribojimo sąlygoms gali būti koreguojami, derinant su Perkančiąja organizacija (paslaugų suteikimas gali būti uždelstas ir atliktas nenumatytu paslaugų suteikimo plane grafiku ir terminu ar keičiamas jaukų išmėtymo planas Lietuvos Respublikos numatytoje teritorijoje ir jaukų išmetimo tankis). Tačiau vykdytojas, sudarydamas planą, turi numatyti tokius jaukų su vakcina nuo pasiutligės išmėtymo terminus, kad įvertinus nepalankias hidrometeorologines sąlygas ir galimą paslaugų teikimo užsitęsimo tikimybę, nebūtų pažeisti šių konkurso sąlygų 3.3 papunktyje nurodyti paslaugų suteikimo terminai.
3.2. jaukai su vakcina turi būti išmėtyti Lietuvos Respublikos 20 400 km² teritorijoje, nurodytoje priede Nr. 1 „Išmėtymo teritorijos žemėlapis“;
3.3. jaukų su vakcina nuo pasiutligės išmėtymo etapai turi būti vykdomi šiais laikotarpiais:

2 lentelė
	Eil. Nr.
	Etapas
	Laikotarpiai*
	Jaukų kiekis, vnt.

	1
	2
	3
	4

	1.
	2026 m. pavasaris 
	nuo 2026 m. kovo 30 d. iki 2026 m. liepos 30 d.
	505 000

	2.
	2026 m. ruduo 
	nuo 2026 m. rugsėjo 1 d. iki  2026 m. gruodžio 10 d.
	505 000

	3.
	2027 m. pavasaris
	nuo 2027 m. kovo 1 d. iki 2027 m. liepos 30 d.
	505 000

	4.
	2027 m. ruduo
	nuo 2027 m. rugsėjo 1 d. iki  2027 m. gruodžio 10 d.
	505 000


* – Perkančioji organizacija, dėl aplinkybių, kurios nepriklauso nuo jos, turi teisę koreguoti jaukų su vakcina nuo pasiutligės išmėtymo laikotarpius.

5. tolygiam jaukų su vakcina nuo pasiutligės išmėtymui orlaiviai turi skristi lygiagrečiomis linijomis, tarp kurių turi būti ne didesnis kaip 500 m atstumas. Orlaivių skridimo aukštis – ne aukštesnis kaip 175 m, orlaivių skridimo greitis – ne didesnis kaip 150 km per valandą. Jaukai su vakcina nuo pasiutligės turi būti išmėtomi tokiu būdu, kad į 1 km2 būtų tolygiai išmėtyti ne mažiau kaip 25 jaukai. Skrydžio metu turi būti automatiškai registruojama kiekvieno išmesto jauko su vakcina nuo pasiutligės vieta ir bendras išmestas skaičius. Paslaugos teikėjas turi numatyti oro uostus, kuriuose leidžiama pakilti bei nusileisti lėktuvams. Planuodamas skrydžių maršrutą paslaugos teikėjas turi atsižvelgti į Lietuvos Respublikos teritorijos reljefo ypatybes, gyvenamųjų teritorijų bei vandens telkinių išdėstymą. Jaukai su vakcina nuo pasiutligės turi būti išmėtomi vietovėse, kur gyvena laukiniai gyvūnai, aplenkiant žmonių apgyvendintas vietoves bei vandens telkinius, gyvenamuosius namus ir sodybas.
6. vykdytojas užtikrina, kad jo darbuotojai turėtų pakankamai viešojo pirkimo-pardavimo sutarties įgyvendinimui reikalingų priemonių ir įrangos;
7. jaukų su vakcina nuo pasiutligės išmėtymui turi būti toks skaičius orlaivių, kad vykdytojas galėtų laiku suteikti paslaugas.
8. orlaiviai turi turėti galimybę įrengti jauko su vakcina nuo pasiutligės gamintojo įrangą, užtikrinančią tolygų jaukų su vakcina nuo pasiutligės išmėtymą bei automatinę išmestų jaukų su vakcina nuo pasiutligės registracijos sistemą.
9. įranga turi būti valdoma taip, kad, esant būtinybei (skrendant virš vandens telkinių ar apgyvendintų teritorijų) galima būtų ją išjungti ir įjungti. Įranga turi būti tokia, kad būtų galima išmėtyti jaukus su vakcina nuo pasiutligės tolygiai atsižvelgiant į lėktuvo greitį.
10. laikoma, kad visos su paslaugų suteikimu susijusios išlaidos, aptarnavimo išlaidos ir visos kitos išlaidos ir mokesčiai, reikalingos tinkamam viešojo pirkimo-pardavimo sutarties vykdymui, yra įskaičiuotos į bendrą viešojo pirkimo-pardavimo sutarties kainą.
11. ataskaitos: 
11.1. ne vėliau kaip 15 kalendorinių dienų prieš kiekvieną vakcinacijos etapą vykdytojas turi parengti detalų paslaugų suteikimo planą, kuriame detaliai nurodo kiekvieno vakcinacijos etapo vykdymo terminus ir jaukų mėtymo teritoriją;
11.2. jeigu viešojo pirkimo-pardavimo sutarties vykdymo metu keičiasi suderintame plane nurodyti duomenys, vykdytojas apie tai privalo iš anksto raštu informuoti perkančiąją organizaciją;
11.3. sutarties vykdymo ataskaitų pateikimas ir tvirtinimas: ne vėliau kaip per 1 (vieną) mėnesį po kiekvieno jaukų su vakcina nuo pasiutligės išmėtymo etapo pabaigos vykdytojas turi pateikti vakcinacijos etapo ataskaitą ir PVM sąskaitą faktūrą. PVM sąskaita faktūra už suteiktas paslaugas pateikiama Perkančiajai organizacijai sutarties Specialiųjų sąlygų 2.1 punkte nurodytu el. paštu ir pateikia ją „SABIS“ priemonėmis. Ataskaitoje turi būti nurodoma jaukų su vakcina nuo pasiutligės mėtymo datos, teritorija, tos dienos oro temperatūra, registruotas išmėtytų jaukų su vakcina nuo pasiutligės kiekis, skaitmeninio žemėlapio kopija su nurodytu skrydžio maršrutu. Kartu su ataskaita yra pateikiamas priėmimo-perdavimo aktas. Ataskaita ir perdavimo-priėmimo aktas turi būti patvirtinami Perkančiosios organizacijos.
12. Perkančioji organizacija pasilieka teisę be atskiro (išankstinio) perspėjimo atlikti kontrolinius patikrinimus visuose paslaugų teikimo etapuose (jaukų su vakcina nuo pasiutligės laikymas, transportavimas, pakrovimo į orlaivius vieta, jaukų apskaita ir kita), o vykdytojas turi užtikrinti galimybę užsakovo įgaliotiems darbuotojams atlikti aukščiau paminėtus kontrolinius patikrinimus.

Nurodytas preliminarus Paslaugų kiekis gali būti keičiamas (didėti ar mažėti). Perkančioji organizacija neįsipareigoja išpirkti preliminaraus Paslaugų kiekio ar bet kokios jo dalies.





















					Priedas Nr. 1. Išmėtymo teritorijos žemėlapis
[image: C:\Users\Kstakyte\Desktop\vakcinacija 2018.png]


image1.png




